જલારામ બાપાએ ગુરુચરણે પ્રાર્થના કરી કે, "મારે સદાવ્રત બાંધવું છે. આપની આજ્ઞાા માગું છું." ગુરુએ પ્રસન્ન થઈને જલારામ બાપાના માથે હાથ મૂકતાં કહ્યું, "દેનાર ભગવાન છે અને લેનારા પણ ભગવાન છે, માટે દીધા કર, દીધા કર" જલારામ બાપાની પ્રસન્નતાનો પાર ન રહ્યો. તેમણે સંવત ૧૮૭૬ના મહા સુદ બીજના રોજ સદાવ્રતની શરૂઆત કરી. તે સમયે તેમની ઉંમર માત્ર વીસ વર્ષની હતી, પરંતુ તેમનો સંકલ્પ તેનાથી ઘણો મોટો હતો